Dok Kinezi slave godinu Majmuna, gradonačelnik Splita vraća gradu konstruktivističko-futurističke perspektive!

Samonadmašivanje ‘Slobodne Dalmacije’ poput zvučnog zida uspješno probija sve prepreke, upravo kao i ludilo montaž-parkinga u režiji lokalnog Potemkina i njegovih pomoćnika i savjetnika. S modelima ispiranja zadnjih ostataka zdravog razuma stanovništva odavno nema nikakvih problema. Prvo se, prije godinu dana, najavi, naravno opravdana, izgradnja 2 x 200 parking mjesta na Mertojaku i Sućidru http://www.slobodnadalmacija.hr/dalmacija/split/clanak/id/265324/banovina-gradi-garaze-na-sucidru-i-mertojaku-za-30-milijuna-kuna, a onda se cijelu godinu paralelno diže ulog sa 400 na četiri i više tisuća parking mjesta po cijelome gradu.

Koja će biti montažna, a koja neće i zašto, to vjerojatno zna samo gradonačelnikov urbanistički savjetnik, a često ni on. Uostalom, zašto bi itko o tome nešto znao, ako je gradonačelnik “istaknuo kako se montažna parkirališta mogu vidjeti i ispred sjedišta Mercedesa u Stuttgartu“! http://www.radiodalmacija.hr/split-s-novih-400-parkiralisnih-mjesta-pocinje-naplata-parkiranja-izvan-centra/

Još manje bilo tko što treba znati koja će se, zašto i kad naplaćivati a koja ne, jer će se to, hvala ti Bože, rješavati u hodu, zajedno s još nekoliko kupovina, prodaja i preprodaja Hvidre, Prometa, Split Parkinga i sličnih DMC-ova. A te su transakcije upravo na dnevnom redu gradskog vijeća, pa nema boljeg trenutka da nam to Slobodna Dalmacija objavi i najavi kao seriju spasonosnih preduskršnjih rješenja:

- SD, 20. 03. 2016: “Direktor Hvidre: Osnivanje ‘Split parkinga’ najbolje je za sve građane“

http://www.slobodnadalmacija.hr/dalmacija/split/clanak/id/306238/direktor-hvidre-osnivanje-split-parkinga-najbolje-je-za-sve-graane

- SD, 21. 03. 2016: “Splitski dogradonačelnik Goran Kovačević: Želimo izgraditi više od 4000 parking mjesta“ http://www.slobodnadalmacija.hr/dalmacija/split/clanak/id/306368/splitski-dogradonacelnik-goran-kovacevic-zelimo-izgraditi-vise-od-4000-parking-mjesta

- GV Splita, 22. 03. 2016: “32. sjednica Gradskoga vijeća Grada Splita – 22. ožujka 2016. godine: točke 11 – 14“ http://www.split.hr/lgs.axd?t=13&id=7877

Dakako da ovakvi bućkuriš-paketi nikada ne mogu proći bez pratećih stručnih pomazanja. Zato, red je da im damo završnu riječ. Naravno, opet Slobodna, stanoviti doc. dr. sc. Marko Ivkošić:

“U konkretnom slučaju se ne radi o koncentraciji koja nastaje klasičnim pripajanjem tako da jedno društvo prenese cijelu imovinu na društvo preuzimatelja u zamjenu za poslovne udjele toga društva, niti se radi o klasičnom spajanju dvaju društava. U dogovoru i interesu svih sudionika osmislio se stupnjeviti postupak koncentracije poduzetnika.“



Baš vas žalimo ako imate problema s razumijevanjem kristalno jasnih pojašnjenja s katedre za trgovačko pravo Pravnog fakulteta u Splitu. Dajemo vam još jednu priliku i molimo vas, stupnjevito se koncentrirajte:

“Nakon što se dinamičkom metodom stručno utvrdila tržišna vrijednost poslovnog udjela, Udruga Hvidra kao jedini član društva ‘Hvidra’ d.o.o. svoja članska prava prenosi Gradu Splitu naplatnim pravnim poslom. Grad Split će kao novi član društva promijeniti njegovu tvrtku u ‘Split parking’ d.o.o. i istodobno u društvo unijeti dio poduzeća ‘Prometa’ d.o.o. u kojem drži većinske udjele.“



Opet ništa niste razumjeli. Ništa za to. Možda za vas uopće i nije život u tako dinamičnom gradu, a možda tek trebate prepisati splitsko Pravo. Pardon – upisati!

GRIST – Građanska inicijativa Split

U tzv. Gradu Splitu, 22. ožujka 2016.